यदि हम भ्रष्टाचार का नाम ले तो कहीं न कहीं दिमाग में राजनीति और सरकारी नौकर का चित्र अपने आप छप जाता हैं. कुछ प्रतिशत लोगो को छोड़ दिया जाय तो ऐसा लगता हैं कि सभी लोग भ्रष्ट हैं. भ्रष्टाचार के भी अपने-अपने तरीके होते हैं जो राजनीतिक लोगो से लेकर बड़े अफसर तक इसमें लिप्त होते हैं. सबसे ज्यादा भ्रष्टाचार शिक्षा और स्वास्थ के क्षेत्र में हैं. यहाँ सरकारी स्कूल और अस्पताल सिर्फ नाम मात्र के हैं.